Martin Minvielle

Martin Minvielle Lartigau<ref>Bearnoren auzo-herri euskaldunetan ugariak dira jatorri gaskoia duten deiturak, Minvielle eta Lartigau bezala. Okzitaniera arautuan Minvièla eta Lartigau dira; iturria: Miquèu Grosclaude, Dictionnaire étymologique des noms de famille gascons, Ràdio País, Paue, 1992.</ref> (Labetze, Nafarroa Beherea, 1886 - 1948) euskal medikua izan zen; garai horretan zientzia-dibulgazioaz euskaraz idatzi zuen bakanetakoa izan zen.

 Biografia 
Labetze Xulian jaio zen. Ikasketak egitera Parisera joan zen; mediku bihurtu eta bertan ezkondu zen. Hala ere ez zituen inoiz ama-hizkuntza eta Euskal Herriarekiko lotura galdu.

Bere bizitzaren azken fasea Amikuzen eman zuen; hor osasungintzan eta gazteak heziz jardun zuen. Gau-eskolak ematen zizkien herriko mutilei eta aldi berean neskentzako ikastegi berri bat zabaldu zuen Donapaleun, "d'Arthez etxea" izenekoan. Hitzaldiak ematen ere ibili zen.

1948an Labetzen bertan hil zen.

 Lanak 
 Haur tipien altxatzeaz edo Haurren arthatzeaz liburuxka, Baiona, 1939; emakumeei emandako hitzaldietan oinarrituta; Petit traité de puériculture izenpean frantsesez ere aterata.
 Une race en danger. L'alcoholisme en Pays-Basque, 1941; hau ere hitzaldietatik abiatutaLantxo honen berri, IKER zentroko katalogoan..
 Artikuluak idatzi zituen Herria aldizkariko Osagarriaz atalean, Ipar Euskal Herriko garai horretako beste zenbait medikuk bezala.
 Bulletin du Musée Basque delakoan (1925-1935) 13 artikulu idatzi zituen.
 Aintzina'' aldizkarian ere idatzi zuen (1942-1943).

Iturri nagusia 
 Medikuak Euskal Literaturan, Piarres Xarriton, Mendebalde Kultura Alkartea, 2008.

Erreferentziak

Ikus, gainera 
 Labetze

Labeztar-bizkaitarrak
Nafarroa Behereko medikuak
Nafarroa Behereko idazleak